Kort før seneste folketingsvalg står tv-chefen Nicolai Würtz bag en politisk smædekampagne mod Rasmus Paludan og Stram Kurs.

Partilederen fra Stram kurs bliver sammenlignet med en ‘gris’, og tv-manden Nicolai Würtz samler ved samme lejlighed penge ind til Dansk Flygtningehjælp.

Nu spiller tv-chefen Nicolai Würtz igen med i det politiske spil. Lørdag aften iscenesætter Nicolai Würtz et politisk teaterstykke på skærmen, som ikke engang var gået i Nordkorea.

Nicolai Würtz er tv-producent på udsendelsen ‘Danmark står sammen’ på det statsejede TV 2.

Nicolai Würtz har inviteret statsminister Mette Frederiksen i studiet til en snak om coronakrisen.

“Jeg vil gerne sige tak for alle de pressemøder, du har holdt,” siger et barn, der toner frem på skærmen for at takke Mette Frederiksen. Der klippes hurtigt til et andet barn:

“Jeg er meget taknemmelig for, at du passer godt på os alle sammen,” lyder det fra et barn.

Efterfølgende viser det sig, at tv-chefen Nicolai Würtz har iscenesat jubelscenerne. Tv-selskabet har opfordret børn til at lave en politisk hyldest af socialdemokraten Mette Frederiksen:

“I den her særlige forbindelse skrev vi til en skoleleder … om der var nogle af børnene, der kunne have lyst til at sige en tak til Mette Frederiksen, og hvorfor de gerne ville takke hende,” fortæller en redaktør fra TV 2.

Nicolai Würtz og hans ansatte frasorterer børn, der IKKE vil sende taksigelser til en venstreorienteret magthaver.

Det løber koldt ned af ryggen, når man ser det statskontrollerede propagandacirkus på direkte tv:

“Hej Mette. Det må være virkelig svært at styre et land lige nu,” lyder det fra et ‘tilfældigt barn’.

Tv-stationen, der ejes og kontrolleres af politikerne på Christiansborg, laver en hyldest, hvor små børn tiljubler statsministeren. En magthaver, der vel og mærke har sat grundloven ud af spil under coronakrisen.

Selv i Kina havde kommunistpartiet ikke udsendt så underlødig propaganda.

Tv-chefen Nicolai Würtz bekender IGEN politisk kulør. Nicolai Würtz driver hetz mod den islamkritiske højrefløj – og lader børn tiljuble en rød statsminister.

Det danske demokrati falder fra hinanden i disse dage.



*



Læs her om tv-chefen Nicolai Würtz’s politiske kampagne mod Rasmus Paludan – under dække af at være ‘familiefar’



Også Politiken bringer falske nyheder om tv-chefen Nicolai Würtz og hans politiske kampagne